Diari Oficial de la Generalitat Valenciana


Sumari del DOGV 9688, del 21-09-2023 (2023/9623)

RESOLUCIÓ de 14 de setembre de 2023, del director general de d'Ordenació Educativa i Política Lingüística, per la qual es concedeixen subvencions per a la promoció i la visibilització del valencià en sales de teatre i en llibreries, per a l'exercici pressupostari de 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9688

Data del DOGV
:   21-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9623


Data del document
:   14-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 14 de setembre de 2023, del director general de d'Ordenació Educativa i Política Lingüística, per la qual es concedeixen subvencions per a la promoció i la visibilització del valencià en sales de teatre i en llibreries, per a l'exercici pressupostari de 2023. [2023/9623]  
Per l'Ordre 1/2018, de 28 de desembre, de la Conselleria d'Educació, Investigació, Cultura i Esport, s'aproven les bases reguladores del procediment de subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en companyes publicitàries.  
Mitjançant la Resolució de 3 d'abril de 2023, de la consellera d'Educació, Cultura i Esport (DOGV 9571 d'11.04.2023), es van convocar les subvencions per a la promoció i visibilització del valencià en sales de teatre i en llibreries per a l'exercici pressupostari de 2023.  
  
Vist l'informe de la comissió tècnica en què es concreta el resultat de l'avaluació de les sol·licituds presentades, després de ser estudiades i avaluades per la comissió tècnica, constituïda i reunida el dia 6 de juliol de 2023 a aquest efecte.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris complixen tots els requisits necessaris per a accedir-hi.  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposen els articles 15 i 18 de l'ordre de bases (article 15 per a la modalitat d'empreses que exploten sales de teatre i article 18 per a la modalitat de llibreries) i l'apartat sisé de la Resolució de convocatòria de 3 d'abril de 2023, de la consellera d'Educació, Cultura i Esport.  
  
D'acord amb l'autorització de la disposició final primera i amb l'article 8.6 de l'Ordre 1/2018, de 28 de desembre, i amb el resolc dotze de la Resolució de convocatòria, vista la proposta de l'òrgan instructor, resolc:  
  
Primer  
Concedir les subvencions proposades a les entitats que s'indiquen en l'annex I i assignar a cada una la quantitat que s'hi especifica, per un import total de 350.000 €, a càrrec de la línia S3168000 de l'aplicació pressupostària 64.48.72.772.28.2, del pressupost de la Generalitat per a 2023.  
  
Segon  
Les entitats beneficiàries han de complir amb el que estableixen els articles 4 i 24 de les bases sobre les obligacions i el reintegrament de la subvenció i l'apartat seté de la convocatòria sobre la justificació.  
  
Tercer  
Denegar les subvencions que s'indiquen en l'annex II pel motiu que s'hi especifica.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestativament en reposició o directament d'un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Universitats i Ocupació, en el termini d'un mes des de l'endemà de la publicació de l'acte.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 14 de setembre de 2023.- El director general d'Ordenació Educativa i Política Lingüística: Ignacio Martínez Arrúe (p. d. Resolució de 13 d'abril de 2022; DOGV núm. 9328, de 29.04.2022).